
	  Comisia pentru agricultură, silvicultură, industrie alimentară şi servicii  specifice
	
	                          Bucureşti, 23.09.2009
                         Nr.24/796


 RAPORT  

asupra Proiectului de Lege pentru completarea art.62 din Legea nr.46/2008 privind Codul Silvic

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu Proiectul de Lege pentru completarea art.62 din Legea nr.46/2008 privind Codul Silvic, transmis cu adresa nr.PL.x 403 din 9 septembrie 2009 şi înregistrat cu nr.24/740/10.09.2009.
La întocmirea raportului, Comisia a avut în vedere avizele favorabile ale Consiliului Legislativ şi Comisiei juridice, de disciplină şi imunităţi şi punctul de vedere negativ al Guvernului.
Proiectul de lege are ca obiect de reglementare completarea art.62 din Legea nr.46/2008 – Codul silvic, cu modificările şi completările ulterioare, acordarea unei cantităţi de material lemnos pe picior familiilor domiciliate în judeţele cu zonă montană la preţul stabilit prin actul de punere în valoare, urmând ca acestea să exploateze lemnul în regie proprie. 
Proiectul de Lege pentru completarea art.62 din Legea nr.46/2008 privind Codul Silvic face parte din categoria legilor organice potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul  Gică Duţă - secretar de stat în cadrul Ministerului Agriculturii, Pădurilor şi Dezvoltării Rurale.

La lucrările Comisiei  au fost prezenţi 27 de deputaţi, din totalul de 27  membri ai comisiei.

Raportul Comisiei  a fost adoptat în unanimitate, în şedinţa din  22 septembrie 2009.

Proiectul de lege a fost adoptat de Senat în şedinţa din 7 septembrie 2009.
Proiectul de lege potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări a proiectului de lege. 
AMENDAMENTE ADMISE
În urma dezbaterii, Comisia propune adoptarea proiectului de lege cu următoarele amendamente: 


	Nr. crt.
	Text iniţial
	Text Senat
	Text propus de Comisie

(autorul amendamentului)
	Motivarea amendamentelor

	0

	4

	1. 
	Titlul legii 

L E G E 

pentru completarea art.62 din Legea nr.46/2008 privind Codul Silvic  


	Titlul legii 

L E G E

pentru completarea art.62 din Legea nr.46/2008 privind Codul Silvic 

	 Nemodificat 
	

	2. 
	ARTICOLUL UNIC. – După alineatul (4) al articolului 62 din Legea nr.46/2008 - Codul Silvic, publicată în Monitorul Oficial al României, Partea I, nr.238 din 27 martie 2008, se introduc două noi alineate, alin.(5) şi (6) cu următorul cuprins:

„(5) Persoanele fizice din judeţele cu zonă montană prevăzute în anexa la Legea nr.181/2007 privind înfiinţarea, organizarea şi funcţionarea Agenţiei Naţionale a Zonei Montane, care nu beneficiază de prevederile alin.(2), li se atribuie, contracost, prin exploatare în regie proprie, câte 15 m3/an material lemnos pe picior de familie, din fondul forestier al unităţilor administrativ-teritoriale şi/sau din fondul forestier proprietate de stat.  

(6) Prin familie, în sensul prezentei legi, se înţelege soţ, soţie şi copiii lor necăsătoriţi cu care gospodăresc în comun.”


	Articolul unic. – După alineatul (3) al articolului 62 din Legea nr.46/2008 privind Codul Silvic, publicată în Monitorul Oficial al României, Partea I, nr.238 din 27 martie 2008, cu modificările şi completările ulterioare, se introduc trei noi alineate, alin.(31) - (33) cu următorul cuprins:

„(31) De prevederile alin.(3) beneficiază şi persoanele fizice care au facilităţile prevăzute de Legea nr.33/1996 privind repunerea în unele drepturi economice a locuitorilor Munţilor Apuseni, cu modificările şi completările ulterioare.

(32) Transportul şi comercializarea produselor rezultate din prelucrarea materialului lemnos pe picior de persoanele fizice prevăzute la alin.(3) şi (31) se fac pe baza documentelor specifice de transport, potrivit prevederilor art.68 alin.(1).

(33) Materialul lemnos obţinut de persoanele fizice prevăzute la alin.(3) şi (31), însoţit de documente specifice de transport este considerat de provenienţa legală.”
	Articolul unic. – După alineatul (3) al articolului 62 din Legea nr.46/2008 privind Codul Silvic, publicată în Monitorul Oficial al României, Partea I, nr.238 din 27 martie 2008, cu modificările şi completările ulterioare, se introduc două noi alineate, alin.(31) şi (33) cu următorul cuprins:

„(31) De prevederile alin.(3) beneficiază şi persoanele fizice care au facilităţile prevăzute de Legea nr.33/1996 privind repunerea în unele drepturi economice a locuitorilor Munţilor Apuseni, cu modificările şi completările ulterioare, precum şi locuitorii din celelalte zone montane.

(32) Transportul produselor rezultate din exploatarea materialului lemnos pe picior, precum şi din prelucrarea acestuia de persoanele fizice prevăzute la alun.(3) şi (31) se face pe baza documentelor specifice de transport, potrivit prevederilor art.68 alin.(1).

Alin.(33) – se elimină”

Deputat PSD+PC – Ion Dumitru 
Deputat PNL – Pavel Horj 
	Pentru a cuprinde persoanele fizice din zona montană.

Pentru corectitudinea redactării.
Text superfluu.


Comisia a propus aprobarea proiectului cu 27 voturi pentru,  0  voturi împotrivă şi 0 abţineri.

SECRETAR,

 

Prof.univ.dr. Valeriu TABĂRĂ








Vasile MOCANU  



Consilier Anton Păştinaru  
Expert Florentin Oancea  

